וידוי 
מעילי הפשוט ופנס על הגשר,; ליל הסתיו ושפתי הלחות מני גשם; כך ראית אותי ראשונה, התזכור?; והיה לי ברור כמו שתיים ושתיים,; כי אהיה בשבילך כמו לחם ומים; וכאל מים ולחם אלי תחזור.; בענינו המר, בעבור אותך זעם; גם למוות אתה קיללתני לא פעם; וכתפי הקרות רעדו משמחה; כי היה לי ברור כמו שתיים ושתיים; שיובילו אותך בגללי בנחושתיים; וגם אז לבבי לא יסור מעמך; כן היה זה לא טוב, היה רע לתפארת; אבל זכור איך נפגשנו בליל מלילות; אם יהיה זה שנית - אל יהיה זה אחרת; רק אותה אהבה עניה וסוררת,; באותו מעילון עם אותו ציץ הורד; באותה השמלה הפשוטה משמלות; אם יהיה זה שנית אל יהיה זה אחרת; יהיה כך, כך יהיה אות באות; הן ידעתי שאין לי אוהב מלבדך; וידעתי: המוות יבוא מידיך; ואני מחכה ומצפה לזיוו; הוא יבוא פתאומי, כגרזן על עץ יער; או יקרב לאיטו, בעינוי ובצער; אבל לא מידי זר - מידיך יבוא; וגם אז לביתך, בליל שכול וליל עוני; בחלום עוד אשובה, כסילה שכמוני; ואומר: הנה באתי מנדוד בשבילי; כי היה לי ברור כמו שתיים ושתיים; שאבוא לביתך בעצמך עיניים; עד אשר ישאוך בדרך אלי; כן היה זה לא טוב, היה רע לתפארת; אבל עד לי האל החורץ גורלות; אם יהיה זה שנית - אל יהיה זה אחרת; רק אותה אהבה עניה וסוררת; באותו מעילון עם אותו ציץ הורד; באותה השמלה הפשוטה משמלות; אם יהיה זה שנית - אל יהיה זה אחרת; יהיה כך, יהיה אות באות.; 